Heung-boo: The Revolutionist

**Heung-boo: The Revolutionist** (dalam bahaso Korea film iko bajudul 흥부) atau kadang sabuik jo Heungbu, Age of the Rebellion, Heung Boo, 흥부 글로 세상을 바꾼 자 adolah film drama dari Korea Salatan nan disutradarai dek Geun-hyun Cho nan ditayangan patamo kali pado Februari 2018 di Korea Salatan. Film drama batemakan sajarah jo politik iko bakisah dari carito rakyat Korea Heungbu jo Nolbu di zaman dinasti Joseon. Cerita rakyat Heungbu jo Nolbu populer di kalangan masyarakat Korea dari baragam generasi sarato acok dipakai sabagai carito pangata lalok untuak anak-anak.

Film iko dibintangi dek Jung Woo, Kim Joo-hyuk, Jung Jin-young jo Jung Hae-in. Pandapekan kotor film iko dari saluruh dunia bakisar US$ 3,1 juta. Katiko pambukaan, film iko barasia mandapek US$1,6 juta hanyo dari 627 kursi.

## Carito
Balatar balakang Dinasti Joseon, film iko bakisah tantang Yeon Heung-boo, saurang panulih novel populer. Inyo  manulih novel untuak bisa basuo jo saudaranyo nan hilang. Heung-buu kudian basuo jo Jo Hyuk. Inyo adolah saurang bangsawan jo panjago urang. Akhianyo, Heung-boo mandapek patunjuak dari Jo Hyuk.

Jo Hang-ri, udanyo Jo Hyuk sabana beda kurenah jo adiaknyo. Inyo akan bausaho untuak mandapekkan labiah banyak kakuatan Heung-boo mamutuihan untuak manulih carito tantang saudaranyo Jo Hyuk jo Jo Hang-ri. Hang-ri manjadi serakah sarato rela mangarajoan apapun untuak mandapekkan apo nan inyo nio.

Sairiang bajalannyo wakatu basamo Jo Hyuk, Heung Boo mangganti gaya manulihnyo. Karya sastranyo jadi labiah bausaho manyingguanh ustano. Heung Boo juo mambuek naskah untuak patujuakan nan banuasa satir nan dipatontonkan di dalam ustano. Awalnyo, inyo cuma manulih naskah untuak pentas satir nan biaso dipatunjuakkan di jalanan. Dari film iko, bisa didapek pangatahuan jikok pado maso Joseon di Korea, karya sastra hampia manggunokan tema isu sosial jo politik nan tajadi katiko karya sastra itu dibuek.

Novel "Heung-boo jo Nolbu" akhianyo salasai sarato sukses di pasaran. Novel iko populer di sadoalah Joseon. Jo Hang-ri maambiak kauntuangan dari situasi jo plot untuak mandapekkan kakuatan absolut di Joseon.

Heung boo diminta untuak manulih kitab nan baisi hoaks nan batujuan untuak mamburuakan rajo Heonjong supayu turun dari tahtanyo. Inyo pun manyanggupi tawaran nan datang itu dan manulih informasi palsu untuak disebarkan.

Rajo nan indak sanang jo situasi iko pun bausaho mamarangi hoaks. Dimintanyo supayo rakyatnyo untuak mancari siapo nan jadi dalang hoaks iko. Heung Boo pun mambocoran siapo dalangnyo.

## Produksi
Proses produksi film iko dimulai pado 11 Mei 2017 hinggo 18 Aguih 2017.
## Pamain jo Kru

*Sumber *

*Sumber *

*Sumber *

*Sumber <br />*
## Panayangan Patamo jo Kauntuangan
Panayangan untuak patamo kalinyo film iko digala pado tanggal 12 Februari 2018 untuak para pamaran jo tamu undangan. Samantaro itu, film iko ditayangan patamo kali pado tanggal 14 Februari 2018 di Korea Salatan. Di minggu patamo Box Office Korea, Heung-boo: The Revolutionist barado di paringket ka ampek dan alah manjua 211.590 tiket. Film iko mandapek US$ 2,51 salamo limo hari patamo panayangannyo. Pado akhia Februari, film iko alah ditoton dek 410.000 urang.

## Trivia

* Salah surang pamaran di film iko, Kim Joo Hyuk alah bagabuang di film "Heung-boo: The Revolutionist" sajak bulan April 2017. Tapi inyo maningga dalam kacalakaan nan tajadi pado 30 Oktober 2017. Walau baitu, film iko tetap bisa rilis sasuai jadwal nan alah disusun di sakitar tahun baru Imlek pado tahun 2018. Soalnyo proses syuting alah lamo salasai sahinggo indak ado masalah walaupun Kim Joo Hyuk maningga dunia.
*Film iko diambiak dari kisah lamo Korea "Heungbu jo Nolbu" nan sabana ado dituliskan di zaman Joseon tapi indak dikatahui namo panulihnyo lai.
*Film iko punyo poster nan baisi foto karakter tokoh-tokoh utamonyo.

## Rujuakan